interakcie liekov
Dobry den chcela by som sa opytat ci sa moze kombinovat sumamed 500mg a elicea 10mg 1 kapidin 20mg 1 a ursosan 400mg 1 Dakujem za odpoved
Dobrý deň,
ďakujeme za Vašu otázku.
Medzi liekom Sumamed a liekom Elicea bola pozorovaná interakcia strednej závažnosti. Nakoľko oba lieky môžu predlžovať  QT interval s potenciálom vyvolať srdcovú arytmiu. Súbežné podávanie sa neodporúča.
V prípade krátkodobej antibiotikcej liečby je však toto riziko nižšie. Pokiaľ lekár predpisujúci liek Sumamed o užívaní lieku Elicea vedel, zvážil pomer prínosu liečby k možnému riziku a preto odporúčam riadiť sa jeho pokynmi. Pokiaľ máte aj napriek tomu pochybnosti ohľadom kombinácie uvedených liekov, je potrebné kontaktovať lekára.
Prajem pekný zvyšok dňa.
S pozdravom
PharmDr. Patrícia Čečková